然而喺二戰結束後，潛艇動力方式出現咗核動力，可長期待喺水中執行作戰，加上武器增添咗飛彈，無論係突襲能力或係攻擊能力都有相當嘅提高，而反潛科技亦日益進步，諸如聲納浮標，沉浸聲納，磁性探測儀等系統陸續成為反潛機唔可或缺嘅設備，發展至今已係結合網路、整合資訊嘅多平臺一體化反潛戰體系，對敵方可能出現潛艇之海域分區搜索，或係進行跟蹤時傳遞目標訊息至水面反潛艦艇，追蹤目標嘅方式有投放聲納（可以由艦載機拖曳、吊放或係以浮標佈陣等方式）、利用潛艇嘅磁性、廢熱、核輻射或者係螺旋槳攪動改變海水特性等方式來追蹤。